Ftalotsüaniinsinine

Ftalotsüaniinsinine ehk vaskftalotsüaniin on säravsinise värvusega kristalliline sünteetiline orgaaniline värvipigment, mis kuulub ftalotsüaniinvärvainete hulka. On kasutusel alates 1930. aastatest ja seda on kasutanud paljud modernistid, näiteks Piet Mondrian1930s - Phthalo Blue. - colourlex.com.

Värvainete indeksis on ftalotsüaniinsinise tähisteks PB15 (Pigment Blue 15) ja 74160The Color of Art Pigment Database: Pigment Blue, PB

 Omadused 
Vaskftalotsüaniini sümmeetriline molekul meenutab veidi taimede rohelistes osades sisalduva klorofülli molekuli seda osa, mis püüab päikesevalgust.

Värvipigment on tumesinine vees ja suuremas osas lahustites lahustumatu pulber. Sel on väga hea valguskindlus, värviandvus ja katvus, see on vastupidav nii happelisele kui ka aluselisele keskkonnale.

 Kasutamine 
Pigment leiab kasutamist kunsti- ja maalrivärvides, pliiatsitintides ja sinistes plastides.

On kaalutud vaskftalotsüaniini kasutamist kvantarvutites, kuna vaskftalotsüaniini molekulis elektronid võivad üllatavalt pikka aega püsida superpositsiooni olekusP. Ennet. Sinine värvaine sobib hästi kvantarvutisse. - novaator.err.ee, 28.10.2013.

 Vaata ka 
 Ftalotsüaniinroheline

 Viited 

Kategooria:Orgaanilised värvipigmendid